ଅଷ୍ଟ୍ରେଲିଆକୁ ନେଟ ବୋଲର ଭାବେ ଆସିଥିବା ଦ୍ରୁତ ବୋଲର ଥଙ୍ଗାରସୁ ନଟରାଜନ ଶୁକ୍ରବାରକୁ ଏକ ଗସ୍ତରେ ତିନି ଫର୍ମାଟରେ ଇଣ୍ଟରନ୍ୟାସନାଲ କ୍ରିକେଟରେ ଡେବ୍ୟୁ କରିବାରେ ପ୍ରଥମ ଭାରତୀୟ ଖେଳାଳି ହୋଇଗଲେ।ତାମିଲନାଡୁର ଏହି ୨୯ ବର୍ଷୀୟ ଖେଳାଳିଙ୍କୁ ଅଷ୍ଟ୍ରେଲିଆ ବିପକ୍ଷ ଶେଷ ତଥା ଚତୁର୍ଥ ଟେଷ୍ଟ ମ୍ୟାଚରେ ପ୍ରମୁଖ ବୋଲର ଆହତ ହେବା କାରଣରୁ ପ୍ଲେଇଂ ଇଲେଭେନରେ ମୌକା ମିଳିଲା। ଅଷ୍ଟ୍ରେଲିଆ ଓ ଭାରତ ମଧ୍ୟରେ ନିର୍ଣ୍ଣାୟକ ମ୍ୟାଚ ବ୍ରିସବେନର ଗାବା ଠାରେ ଖେଳା ଯାଉଛି।
ଟି ନଟରାଜନ ଅଷ୍ଟ୍ରେଲିଆ ବିପକ୍ଷରେ ୨ ଡିସେମ୍ବରରେ କ୍ୟାନବରାରେ ଦ୍ବିତୀୟ ୱାଣ୍ଡେ ମ୍ୟାଚରେ ଇଣ୍ଟରନ୍ୟାସନାଲ କ୍ରିକେଟରେ ଡେବ୍ୟୁ କରିଥିଲେ। ଭାରତ ସେହି ମ୍ୟାଚ ୧୩ ରନରେ ଜିତିଥିଲା। ଟି ନଟରାଜନ ସେହି ମ୍ୟାଚରେ ୧୦ ଓଭରରେ ୭୦ ରନ ଦେଇ ୨ ୱିକେଟ ଅକ୍ତିଆର କରିଥିଲେ।ଏହାପରେ ୩ ମ୍ୟାଚର ଟି ୨୦ ସିରିଜରେ ସେ ମଧ୍ୟ ଖେଳିଥିଲେ। ଭାରତ ସେହି ସିରିଜ ୨-୧ ରେ ବିଜେତା ଘୋଷିତ ହୋଇଥିଲା।
କହିରଖିଛୁ କି ନଟରାଜନ ଟେଷ୍ଟ କ୍ରିକେଟରେ ଆସିବାର ଏକ ମାତ୍ର ଭାରତୀୟ ଯିଏ ଫାଷ୍ଟକ୍ଲାସ କ୍ରିକେଟରେ ଲଗାତାର ୧୦ ପାରିରେ ରନ ନାହାନ୍ତି। ଟି ନଟରାଜନଙ୍କ ଫାଷ୍ଟ କ୍ଲାସ ପାରି(୦,୦,୦,୦,୦,୦,୦,୦,୦,୦) ଅଟେ। ସେ ମାର୍କ ରବିନସନଙ୍କ ୱାଲର୍ଡ଼ ରେକର୍ଡ଼ ଭାଙ୍ଗିବା ଠାରୁ ତିନି ପାରି ଦୂରରେ। ରବିନ ସନ ୧୯୯୨ ରେ ଲଗାତାର ୧୨ ପାରିରେ ରନ କରି ନଥିଲେ।
ତାମିଲନାଡୁର ଏହି ବୋଲର ଆଇପିଏଲ ୨୦୨୦ରେ ୮.୦୨ ଇକୋନମିରେ ୧୬ ୱିକେଟ ନିଜ ନାମରେ ନାମିତ କରିଥିଲେ। ସେ ଡେଥ ଓଭରରେ ଭଲ ବୋଲିଂ କରି ସମସ୍ତ ମନ କିଣିନେଇଥିଲେ ।
Previous Article ଅମିତାଭ ବଚ୍ଚନ ସେୟାର କଲେ ଭବିଷ୍ୟତର ମହିଳା କ୍ରିକେଟ ଟିମ। କ୍ୟାପ୍ଟେନ ଯାହାକୁ କଲେ ଜାଣିଲେ ହେବେ ଆଶ୍ଚର୍ଯ୍ୟ।
Next Article ୭୧୩ ୱିକେଟ ନେଇଥିବା ଏହି ଘାତକ ବୋଲରଙ୍କୁ ପାକିସ୍ତାନ ଟିମରେ ୧୮ବର୍ଷ ପରେ ମିଳିଲା ସୁଯୋଗ । ଜାଣନ୍ତୁ କିଏ ସେହି ଖେଳାଳି ।
